**เจ้าสุวรรณภูมา** (ลาว: ສຸວັນນະພູມາ *สุวันนะพูมา*; 7 ตุลาคม 1901 — 10 มกราคม 1984) เป็นนายกรัฐมนตรีแห่งพระราชอาณาจักรลาวหลายสมัย 1951 - 1954, 1956 - 1958, 1960 และ 1962 - 1975 และเป็นนายกรัฐมนตรีคนสุดท้ายของราชอาณาจักรลาว

ประวัติ
-------

เจ้าสุวรรณภูมา ทรงเป็นโอรสของเจ้ามหาอุปราชบุญคง ทรงเป็นพระอนุชากับ เจ้าเพชรราช รัตนวงศา และพระเชษฐาต่างมารดากับ เจ้าสุภานุวงศ์ พระองค์ได้รับการศึกษาจากภาษาฝรั่งเศสที่ฮานอย และจบปริญญาสาขา สถาปัตยกรรม และ วิศวกรรม พระองค์กลับมาประทับที่ลาวในปี 1931 และแต่งงานกับ อลีน แคลร์ อัลลาร์ด ลูกครึ่งลาวฝรั่งเศส

นายกรัฐมนตรี
------------

ในปี 1951 เจ้าสุวรรณภูมา ได้ดำรงตำแหน่งนายกรัฐมนตรีสมัยแรก จากพรรคแนวชาติก้าวหน้า จากการชนะการเลือกตั้ง พระองค์เป็นนายกรัฐมนตรีจนถึง 1954 โดยที่กะต่าย โดนสะโสลิด ชนะการเลือกตั้ง และเป็นนายกรัฐมนตรีแทน

หลังการเลือกตั้งในเดือนธันวาคมปี 1955 เจ้าสุวรรณภูมาก็ได้ดำรงตำแหน่งนายกรัฐมนตรีอีกครั้ง แต่ในช่วงหลังเพื่อขบวนการคอมมิวนิสต์ลาวเติบโตขึ้น ทำให้รัฐบาลของพระองค์เริ่มระส่ำระส่าย แต่ด้วยนโยบายนิยมเป็นกลางของพระองค์ เจ้าสุวรรณภูมาจัดตั้งรัฐบาลประสมกับขบวนการคอมมิวนิสต์ลาว ที่มีเจ้าสุภานุวงศ์ และไกสอน พมวิหานเป็นผู้นำ 

ในมิถุนายน 1958 เจ้าสุวรรณภูมา ถูกฝ่ายขวาบีบบังคับให้ลาออก และมีความพยายามที่จะจัดตั้งรัฐบาลประสมขึ้นอีกครั้ง ในปี 1962 แต่ก็อยู่ได้เพียงช่วงระยะเวลาสั้นๆ เนื่องจากเกิดเหตุสงครามกลางเมืองขึ้นมาก่อน รัฐบาลประสมจึงมีเพียงฝ่ายเป็นกลางและฝ่ายขวา สู้รบกับฝ่ายซ้ายคอมมิวนิสต์

21 กุมภาพันธ์ 1973 รัฐบาลเจ้าสุวรรณภูมาลงนามร่วมกับแนวลาวรักชาติ หรือฝ่ายประเทดลาวคอมมิวนิสต์ ในสัญญาเวียงจันทน์ โดยมีการจัดตั้งรัฐบาลประสมชั่วคราว เจ้าสุวรรณภูมาเป็นนายกรัฐมนตรี และคณะมนตรีประสมการเมืองแห่งชาติ มีเจ้าสุภานุวงศ์เป็นประธาน

1 ธันวาคม 1975 ภายหลังที่ฝ่ายปะเทดลาวคอมมิวนิสต์สามารถยึดอำนาจการปกครองในทั่วประเทศสำเร็จเรียบร้อยแล้ว ได้มีกองประชุมผู้แทนประชาชนทั่วประเทศ เจ้าสุวรรณภูมาประกาศยุบเลิกรัฐบาลประสมชั่วคราว และคณะมนตรีประสมการเมืองแห่งชาติ ในวันถัดมา วันที่ 2 ธันวาคม 1975 กองประชุมผู้แทนประชาชนทั่วประเทศมีมติลบล้างระบอบการปากครองเดิมราชาธิปไตย​และประชาธิปไตย สถาปนาสาธารณรัฐประชาธิปไตยประชาชนลาวขึ้นแทน ทั้งนี้ ได้แต่งตั้งให้เจ้าสุวรรณภูมาเป็นที่ปรึกษารัฐบาลสาธารณรัฐประชาธิปไตยประชาชนลาว พระองค์อยู่ในตำแหน่งนี้จนสิ้นพระชนม์ในปี 1984

อ้างอิง
-------

1. ↑  "Married". *Time (magazine)*. 1 November 1968. คลังข้อมูลเก่าเก็บจากแหล่งเดิมเมื่อ 2013-06-24. สืบค้นเมื่อ 2008-08-05. Princess Moune, 33, daughter of Laotian Premier Prince Souvanna Phouma, currently a foreign-affairs adviser in her father's cabinet; and Perry J. Stieglitz, 48, cultural-affairs attaché of the U.S. embassy in, Vientiane; she for the second time, he for the first; in a traditional Buddhist ceremony; in Vientiane.

* Stieglitz, Perry. In a Little Kingdom. 1990 M.E. Sharpe, Inc.

| * ด
* ค
* ก
นายกรัฐมนตรีลาว |
| --- |
| ราชอาณาจักรหลวงพระบาง | 
* เจ้าเพชรราช รัตนวงศา

 | ธงชาติลาว (ก่อน พ.ศ. 2518)ธงชาติลาว |
| ราชอาณาจักรลาว | 
* พระยาคำม้าว วิไล
* เจ้าจินดาวงศ์
* เจ้าสุวรรณราช
* เจ้าบุญอุ้ม ณ จำปาศักดิ์
* ผุย ชนะนิกร
* เจ้าฟ้าสว่างวัฒนา
* เจ้าสุวรรณภูมา
* กระต่าย โดนสโสฤทธิ์
* เจ้าสุวรรณภูมา
* ผุย ชนะนิกร
* สุนทอน ปะถำมะวง
* กุ อภัย
* เจ้าสมสนิท วงกตรัตนะ
* เจ้าสุวรรณภูมา
* เจ้าบุญอุ้ม ณ จำปาศักดิ์
* เจ้าสุวรรณภูมา

 |
| สาธารณรัฐประชาธิปไตยประชาชนลาว | 
* ไกสอน พมวิหาน
* คำไต สีพันดอน
* สีสะหวาด แก้วบุนพัน
* บุนยัง วอละจิด
* บัวสอน บุบผาวัน
* ทองสิง ทำมะวง
* ทองลุน สีสุลิด
* พันคำ วิพาวัน
* สอนไซ สีพันดอน

 |